Fluctus Coreanus
Fluctus Coreanus (Coreane: Hallyu, Hanliu) est subita culturae recentis Coreanae gratia inter alias civitates, praecipue in Asia Orientali. Rei in linguis Coreana et Mandarina nomen, 한류 / 韓流 / 韩流, est homophona pro 한류 / 寒流 'aestus frigidus', vocabulo composito, quod medio anno 1999 in Sina excogitatum est ab actorum diurnorum scriptoribus Pekingensibus qui populi Sinensis favorem erga hanc culturam admirati sunt. Orsus est Fluctus Coreanus cum societates televisificae Coreanae in Asiam Orientalem et Meridio-Orientalem ludos scaenicos pro televisione sicut Gemma in Palatio et Sonata Hiemalis exportare coeperunt; horum ludorum prosperitas mox adiuvit pellicularum et carminum populo gratorum Coreanorum successum.